П Р О Т О К О Л    № 13

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

9 април 2014 г.

Днес, 09.04.2014 г., сряда, от 11.00 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА 	

На заседанието присъства и експертният сътрудник към комисията Румен Митев – главен експерт „Съдебна статистика” от администрацията на Висшия съдебен съвет.

1. ОТНОСНО: Проект на Анализ на натовареността на председателите на съдилищата и техните заместници /март, 2014/ и проект на решение на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема Анализ на натовареността на председателите на съдилищата и техните заместници /март, 2014/ и проекта за решение на ВСС.
1.2. Внася анализа и проекта за решение по т. 1.1 за обсъждане и приемане от Висшия съдебен съвет на заседанието му на 10.04.2014 г.

2. ОТНОСНО: Проект на Анализ на натовареността на административните ръководители на прокуратурите и техните заместници /март, 2014/ и проект на решение на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема Анализ на натовареността на административните ръководители на прокуратурите и техните заместници /март, 2014/ и проекта за решение на ВСС.
2.2. Внася анализа и проекта за решение по т. 2.1 за обсъждане и приемане от Висшия съдебен съвет на заседанието му на 10.04.2014 г.

3. ОТНОСНО: Проект на Анализ на натовареността и кадровото обезпечаване на органите на съдебната власт през 2013 г. /съдилища/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема по принцип изготвения проект на анализ и дава възможност на членовете на комисията до следващото заседание да направят бележки и предложения, както по анализа, така и по предложенията в него за решение на ВСС.
3.2. За следващото заседание на комисията да бъдат подготвени в окончателен вид проектът за анализ и проект за решение на ВСС, произтичащо от предложенията в анализа, с оглед внасянето им за обсъждане и приемане от ВСС в заседанието му след 10.04.2014 г.

4. ОТНОСНО: Решение на ВСС от 27.03.2014 г. за изразяване на становища от постоянните комисии по извършения от Сметната палата одит на изпълнението „Институционално изграждане и ефективност на инспекционната функция на Инспектората към Висшия съдебен съвет" и представения в тази връзка одитен доклад.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение предоставения Одитен доклад № 030001313 за извършен одит на изпълнението „Институционално изграждане и ефективност на инспекционната функция на Инспектората към Висшия съдебен съвет" за периода 01.01.2008 до 31.12.2012 г. 
4.2. Във връзка с препоръките в одитния доклад на Сметната палата, комисията намира за правилно с оглед подобряване дейността на ИВСС, че е необходимо да се предвиди при проверките в съдилищата и прокуратурите да се проверява статистиката за натовареност, начинът за образуване на делата, спазва ли се Правилникът за администрацията в съдилищата при образуване на делата.

5. ОТНОСНО: Насрочване на среща на работната подгрупа на съдиите към Работната група за изготвяне на средносрочна стратегия за човешките ресурси в съдебната система към комисията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

На 15.04.2014 г., от 10.00 ч. в сградата на ВСС да се проведе среща на Работната подгрупа на съдиите към Работната група за изготвяне на средносрочна стратегия за човешките ресурси в съдебната система, сформирана към комисията, за обсъждане на резултатите от тестовото изследване за определяне тежестта на видовете дела, проведено в пилотните 39 съдилища.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ